รบกวนสอบถามคุณค่ะ เมื่อวันที่ 25 มีนาคมได้อุ้มลูกชายคนโตให้เจ้าหน้าที่เอ็กซเรย์ปอดและวันที่ 30 มีนาคมก็ได้เอกซเรย์อีก 1 ครั้งและเมื่อวันที่ 23 เมษายนดิฉันได้ตรวจสุขภาพประจำปีและได้ทำการเอกซเรย์ปอดอีก 1 ครั้งหลังจากนั้นอีก 2 วันดิฉันได้ตรวจพบว่าตั้งครรภ์เพราะปกติประจําเดือนจะต้องมาในวันที่ 19 เมษายน ดิฉันเลยเป็นกังวลว่าการเอกซเรย์ปอดมีผลกับการตั้งครรภ์ไหมคะ เพราะตอนที่อุ้มลูกชายเอกซเรย์ปอดเจ้าหน้าที่จะถามว่าแม่ไม่ได้ตั้งครรภ์ใช่ไหม
สวัสดีค่ะ เอกซเรย์ (X-Ray) เป็นการตรวจวินิจฉัยซึ่งมีที่มาจากชื่อของรังสีที่ใช้ในการตรวจ ก็คือการใช้รังสี X โดยรังสีดังกล่าวมีลักษณะเป็นคลื่นแม่เหล็กไฟฟ้ารังสีที่ใช้ในการเอกซเรย์จะส่งผลกระทบทำให้เกิดความผิดปกติกับทารกในครรภ์ได้ ดังนั้ควรหลีกเลี่ยงการเอกซเรย์ หรือปรึกษาแพทย์ผู้เชี่ยวชาญทั้งในด้านรังสีวิทยาและแพทย์เจ้าของครรภ์ก่อนเพื่อความปลอดภัยแต่หากมีการเอ็กซเรย์ไปแล้ว และทำไปเพียง 1 ครั้ง หลังจากนั้นตั้งครรภ์ ก็ไม่จำเป็นต้องกังวลจนเกินไปเพราะอาจไม่ได้มีอันตรายที่ชัดเจน และไม่ใช่ภาวะที่ต้องยุติการตั้งครรภ์ทันที ให้รีบไปฝากครรภ์ แจ้งให้สูตินรีแพทย์ที่ดูแลทราบ และทำการฝากครรภ์ดูความสมบูรณ์ของครรภ์และทารกอย่างต่อเนื่อง